Arapske trupe u Siriji?
Katarski emir, šeik Hamad bin Kalifa al-Tani, zatražio je da se u Siriju upute arapske vojne trupe da prekinu nasilje u zemlji. 
Šef posmatračkog tima Arapske lige u sirijskoj prestonici, sudanski ambasador Džafar Kudaiba, juče je izjavio dopisniku Glasa Amerike u Damasku da će preneti ideju o upućivanju vojnih snaga na sastanku Odbora Arapske lige za Siriju, koji će u subotu da razgovara o posmatračkoj misiji. „ Posmatrači Arapske lige su u Siriji od 26. decembra i u četvrtak treba da završe misiju. Sirijske organizacije za ljudska prava kažu da je predsednik Asad prevario posmatrače i proteklih nedelja pojačao smrtonosne napade na opoziciju. U međuvremenu, borci za ljudska prava kažu da su pripadnici vladinih snaga juče ubili najmanje 11 civila, dok je generalni sekretar Ujedinjenih nacija Ban Ki-mun zatražio od sirijskog predsednika Bašara al-Asada da prestane da ubija sopstveni narod. Demonstranti u Siriji traže kraj Asadove 11-ogodišnje autokratske vladavine od prošlog marta. Vojni dezerteri se proteklih meseci pridružuju pobuni i učestvuju u borbama protiv Asadovih snaga. Ujedinjene nacije kažu da je u nasilju povezanom sa buntom poginulo više od pet hiljada ljudi. Sirija tvrdi da su od početka nemira „teroristi“ povezani sa zaverenicima u inostranstvu ubili oko dve hiljade pripadnika bezbednosnih snaga.